CELEX: 62019TN0648
Language: fi
Date: 2019-09-26 00:00:00
Title: asia T-648/19: Kanne 26.9.2019 – Nike European Operations Netherlands ja Converse Netherlands v. komissio

9.12.2019   
            
            
               FI
            
            
               Euroopan unionin virallinen lehti
            
            
               C 413/57
            
         
      Kanne 26.9.2019 – Nike European Operations Netherlands ja Converse Netherlands v. komissio
      (asia T-648/19)
      (2019/C 413/69)
      Oikeudenkäyntikieli: englanti
      
         Asianosaiset
      
      
         Kantaja: Nike European Operations Netherlands BV (Hilversum, Alankomaat) ja Converse Netherlands BV (Amsterdam, Alankomaat) (edustajat: asianajajat R. Martens ja D. Colgan)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kanteen kohteena olevan päätöksen, eli komission 10.1.2019 antaman päätöksen, joka koskee virallisen tutkintamenettelyn aloittamista valtiontukiasiassa SA.51284 (2018/NN) – Alankomaat – Mahdollinen valtiontuki Nikelle (1)
                  
               
            
                  —
               
               
                  velvoittamaan komission korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 107 artiklan 1 kohdan, SEUT 108 artiklan 2 kohdan, Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 (2) 1 artiklan d ja c alakohdan ja 6 artiklan 1 kohdan ja Euroopan unionin perusoikeuskirjan 41 artiklan 1 ja 2 kohdan rikkomiseen sekä hyvän hallinnon ja yhdenvertaisen kohtelun periaatteiden loukkaamiseen, koska komissio on tehnyt oikeudellisen virheen alustavassa tarkastelussa, joka koskee riidanalaisten toimenpiteiden luonnetta.
               
            
                  2)
               
               
                  Toinen kanneperuste, joka perustuu SEUT 107 artiklan 1 kohdan, SEUT 108 artiklan 2 kohdan, SEUT 296 artiklan 2 kohdan, Euroopan unionin perusoikeuskirjan 41 artiklan 1 kohdan ja 41 artiklan 2 kohdan c alakohdan ja Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 6 artiklan 1 kohdan rikkomiseen sillä perusteella, ettei ole esitetty riittäviä syitä toteamukselle siitä, että riidanalaiset toimenpiteet täyttävät valtiontueksi määrittelyn edellytykset, erityisesti valikoivuuden osalta.
               
            
                  3)
               
               
                  Kolmas kanneperuste, joka perustuu SEUT 296 artiklan 2 kohdan, Euroopan unionin perusoikeuskirjan 41 artiklan 1 kohdan ja 41 artiklan 2 kohdan c alakohdan ja Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 6 artiklan 1 kohdan ja 7 artiklan 1 kohdan rikkomiseen.
               
            
         (1)  EUVL 2019, C 226, s. 31.
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).